Chris Bosh

Chris Bosh (lt.: Krisas Bošas; g. 1984 m. kovo 24 d. Dalase) – JAV krepšininkas, iki 2017 m. rungtyniavęs Miami "Heat" komandoje.

Karjera 

Ch. Boshas krepšininko karjerą pradėjo dar vidurinėje mokykloje. Pirmoji jo komanda buvo „Dalas Texas“ vidurinė mokykla. Baigęs ją, Chrisas įstojo į Georgia Tech universitetą, jame buvo išrinktas geriausiu NCAA lygos ACC konferencijos naujoku.

Po tokio įvertinimo žaidėjas nusprendė nieko nelaukti ir dalyvauti NBA naujokų biržoje. Tais metais dėl patekimo į NBA varžėsi ir tokios būsimosios žvaigždės, kaip LeBron James, Carmelo Anthony ar Dwyane Wade, bet vis dėlto Ch. Boshas buvo pasirinktas jau ketvirtu numeriu, jį pasirinko „Raptors“ klubas. 2010 m. liepos 9 d. buvo iškeistas Miami "Heat" už naujokų biržos šaukimus. Su Majamio klubu pasirašė šešerių metų sutartį.

2006 m. Ch. Boshas atstovavo JAV vyrų krepšinio rinktinei Pasaulio čempionate.

Pasiekimai 

 2002 m. išrinktas geriausiu JAV vidurinių mokyklų žaidėju
 2003 m. išrinktas geriausiu NCAA lygos ACC konferencijos naujoku
 2004 m. išrinktas į geriausių NBA naujokų pirmąją komandą
 2006 m. Pasaulio čempionato bronzos medalio laimėtojas
 2012, 2013 m. NBA čempionas

Šaltiniai 

Bosh, Chris
JAV olimpiečiai